b'\n_START_ARTICLE_\nTatlong Lihim ng Fatima\n_START_PARAGRAPH_\nAng Tatlong Lihim ng Fatima ay naglalaman ng serye ng apokaliptikong bisyon at propesiya na pinaniniwalaan ng ilan na ibinigay sa tatlong batang pastol sa Portugal, na sina Lucia Santos at kaniyang mga pinsang sina Jacinta Marto at Francisco Marto, sa pamamagitan ng isang aparisyon ng Birhen Maria, na nagsimula noong 13 Mayo 1917. Ayon sa tatlong bata, sila\'y anim na ulit na pinagpakitaan ng Birhen Maria sa pagitan ng Mayo at Oktubre 1917. Ang naturang aparisyon sa kilala na ngayong Birhen ng Fatima._NEWLINE_Ayon sa opisyal na interpretasyon ng Simbahang Katolika, ang tatlong lihim ay hinggil sa Impiyerno, Digmaang Pandaigdig I at Digmaang Pandaigdig II, at ang tangkang asasinasyon kay Papa Juan Pablo II._NEWLINE_Noong 13 Hulyo 1917, band\xc3\xa1ng tanghaling tap\xc3\xa1t, sinasabing ipinagkatiwala ng Birheng Maria ang tatlong lihim. Dalawa sa mga lihim ay inilantad noong 1941 sa isang dokumentong isinulat ni L\xc3\xbacia, sa kahilingan ni Jos\xc3\xa9 Alves Correia da Silva, Obispo ng Leiria, upang makatulong sa paglalathala ng bagong edisyon ng aklat na patungkol kay Jacinta. Nang tanungin ng obispo ang tungkol sa paglalantad ng ikatlong lihim, panandaliang nahirapan si L\xc3\xbacia, dahil aniya "hindi pa siya kumbinsidong pinahihintulutan siya ng Diyos na gawin ito." Subalit noong Oktubre 1943, inutusan siya ng Obispo na isulat ito. Sinulat ni L\xc3\xbacia ang lihim at isinilid sa sobre na di-bubuksan hanggang 1960, kung kailang "magkakaroon na ng kaliwanagan." Inilabas ni Papa Juan Pablo II ang opisyal na teksto ng ikatlong lihim noong 2000, ngunit ang ilan ay hindi naniniwalang ito ang kabuuan ng lihim na ibinunyag ni L\xc3\xbacia, sa kabila ng paulit-ulit na pagsasalungat ng Vaticano._NEWLINE_Sa paniniwala ng ilan, ang mga sinasabing propesiya at ang kanilang aktuwal na pagsasakatuparan ay nakasalalay sa personal na kahilingan ng Birhen Maria na pagtatalaga ng Rusya sa kaniyang Kalinis-linisang Puso._NEWLINE_Hanggang sa ngayon, pinabubulaanan ng ilang deboto ng Fatima na hindi pa ganap ang pormal na pagtatalaga ng Rusya. Sinasabi ng ilan na ang iba-ibang pagtatalagang ginawa ng mga kamakailang Santo Papa ay hindi sapat upang tuparin ang di-umano\'y pinakakahilingang ng Birhen Maria. Ang ilan nama\'y itinuturing na itong walang saysay dahil sa naganap na aktuwalisasyon sa Ikalawang Konsilyo Vaticano at Digmaang Pandaigdig II.\n_START_SECTION_\nUnang lihim\n_START_PARAGRAPH_\nAng unang lihim ay bisyon ng Impiyerno:_NEWLINE_Ipinakita ng Mahal na Birhen ang isang malawak na dagat ng apoy na mukhang nasa ilalim ng lupa. Lumalangoy sa apoy na ito ang mga demonyo at mga kaluluwa na anyong tao, na tila\'y tagusang bag\xc3\xa0ng nagliliyab, lahat ay itiman o sun\xc3\xb3g na tanso, naglulutangan sa lagablab, ngayo\'y itinitilapon ng hanging nagmumula sa liy\xc3\xa1b na galing din sa kanila kasama ng iba pang malalaking usok, ngayo\'y nahuhulog muli sa bawat tagiliran na tila\'y nagkikislapan sa dambuhalang apoy, walang bigat o balanse, ito\'y sa gitna ng tilian at pagda\xc3\xadng dahil sa sakit at desperasyon, na nagpasindak sa amin at nagpanginig sa amin sa takot. Matatangi mo ang mga demonyo sa kanilang nakatatakot at nakapandidiring pagkakahawig sa mga nakatatakot at di-mabatid na hayop, lahat ay kulay itim at tagusan. Saglit na tumagal ang bisyon na ito. Paano ba kaming lubos na magpapasalamat sa Mahal na Ina, na naghanda na sa amin nang pangakuan kami sa unang Aparisyon na kami\'y dadalhin sa langit. Kung hindi, sa tingin ko\'y mamatay kami sa takot at hilakbot.'